पाएं अपने शहर की ताज़ा ख़बरें और फ्री ई-पेपरडाउनलोड करें
खेड़ी मनाजात गांव में 10वीं के छात्र ने पेड़ पर फंदा लगाकर आत्महत्या कर ली। युवक अपने पिता की मौत के बाद से परेशान रहता था। कुंडली थाना पुलिस ने मृतक युवक की मां के बयान पर 174 के तहत कार्रवाई की है। खेड़ी मनाजात निवासी पूजा देवी ने बताया कि उसके पति खुशीराम की एक साल पहले सड़क दुर्घटना में मौत हुई थी। पति की मौत के बाद से उसका 17 वर्षीय बेटा अरूण 10वीं में पढ़ता था। उसके पति की मौत के बाद बेटा अरूण भी मानसिक रूप से परेशान रहने लगा था।
शाम को 4 बजे वह अचानक से घर से चला गया। शाम 5 बजे उसका शव जोहड़ के पास पेड़ पर लटका मिला। ग्रामीणों की सूचना पर अकबरपुर बारोटा पुलिस चौकी टीम मौके पर पहुंची। अकबरपुर बारोटा चौकी के एचसी संदीप सिंह ने बताया कि पुलिस ने 174 के तहत कार्रवाई की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn